Basilio de Cesarea

Basilio (c. 330 - ) era un theologo christian, le archiepiscopo de Cesarea in Cappadocia, cognoscite como  Basilio Magne o Basilio le Grande, honorate como sancto, doctor del Ecclesia. In le ecclesia orthodoxe on le celebra le 1 de januario, in le ecclesia catholic (conjunctemente con Sancte Gregorio de Nazianzo), le 2 de januario.

 Vita 
Basilio nasceva in Cesarea in Cappadocia (hodie Kayseri in Turchia). Ille veniva ex nobile e renominate familia a fundo christian. Non solmente ille, ma anque su parentes e tres ex su novem fratres on trova in le lista del sanctos, inter illes su fratre, Sancte Gregorio de Nyssa. Su granparentes, christianos gratias a Sancte Gregorio de Neocesarea, esseva suffrente a causa su credentia in le persecution del imperator roman Diocletiano. Basilio habeva le valetude debile e suffreva durante su tote vita pro le hepate.

Le ric familia habilitava longe studio a Basilio, primemente in Cesarea, depost in Constantinopole, ubi Basilio recognosceva Gregorio de Nazianzo (le plus juvene) e se amicava con ille. Ambes continuava lor studios in Athenas. Post revenir a Cesarea, Basilio esseva baptisate e depost plure annos conjunctemente con Gregorio viveva como monacho, post distribuer su tote possession. In 357 ille visitava le anachoretas in Egypto, ma, in loco del stilo de vita de eremitas, ille prefereva le commun vita in confraternitate. Pro isto, ille, con Gregorio, ha elaborate duo regulas monastic, observate per le ordines: masculin e feminine del Basilianos. (In le ecclesia occidental aquelle ordines ha disparite post le florescer del Benedictinos.)

Circa le anno 364 ille se consecrava sacerdote per archiepiscopo Eusebio de Cesarea, post cuje morte in 370 Basilio deveniva su successor e assi anque metropolitano de Cappadocia. Ille principalmente teneva al unitate inter su episcopos e super le ver credo concernente le Deitate de Jesus Christo e del Sancte Spirito, a causa que le arianos, que nega le Deitate de Jesus Christo, anque post le concilio de Nicea (hodie Iznik, 325) non cessava esser un successo. Desde le tempore del Tres Cappadocianos (Basilio, Gregorio de Nazianzo e Gregorio de Nyssa) usque hodie on exprime le mysterio del Sancte Trinitate per le formula: Un Deo in tres personas.

Basilio moriva, in le etate a pena de cinquanta annos, exhauste per vita ascetic, labor intensive e valetude debile, in su citate de nascentia Cesarea, ubi ille anque es interrate.

 Obras 
Ex su numerose scripturas il susteneva inter alteres:
 tractatos theologic e ascetic 
 tractato super litteratura pagan 
 predicas 
 epistolas

 Legenda 
In aquelle tempore Valente, le imperator roman del oriente, supportava le arianismo. Ille voleva inviar Basilio, que firmemente confessava le credentia de Nicea, in exilio. Jam esseva preste le decreto. Le imperator prendeva le penna, pro subscriber le documento, ma le penna rumpeva in su mano, equalmente anque secunde e tertie penna. E subito ille sentiva grande tremor spasmodic in su mano, talmente, que ille in toto e per toto confusemente divelleva le folio in multe morsellos. – E talmente le sancto esseva salvate. (Conforme al Legenda Aurea de Jacobus de Voragine.)

 Citation 
Como oxydo consume ferro,talmente le invidia le anima.

 Culto 
On le nomina Basilio Magne e Patre del monasticismo communal oriental.

On le honora, su amico Gregorio de Nazianzo e su fratre Gregorio de Nyssa como le tres Patres de Cappadocia. 

Conforme al Calendario de sanctos su celebration (conjunctemente con Gregorio de Nazianzo), le 2 de januario, es un memoria compulsori. Le ecclesias oriental le celebra le 1 de januario.

Icones e mosaicas monstra Basilio con le libro del monastic regulas.

Su contributiones pro le ver credentia contra le arianos e su effortios pro justitia social es le fundo del oration summari ex le liturgia diurne:

Deo, nostre Patre, in le episcopos Basilio e Gregorio Tu dava a Tu ecclesia sancte pastores, qui monstra a nos per su doctrina e vita le cammino de veritate. Per lor intercessiones adjuta a nos acceptar humilemente Tu parola e attestar super illo per obras de caritate. Super isto nos sollicita per Jesus Christo, Tu Filio, nostre Senior, qui vive e regula con Te, in le unitate con le Sancte Spirito, nunc e eternalmente. Amen.
In latino:
Deus, qui Ecclesiam tuam beatorum Basilii et Gregorii exemplis et doctrinis dignatus es illustrare, concede, quaesumus, ut tuam discamus in humilitate veritatem, et eam in caritate fideliter operemur. Per Dominum nostrum Iesum Christum, filium tuum, qui tecum vivit et regnat, in unitate Spiritus Sancti, Deus per omnia saecula saeculorum. Amen.

Categoria:Patres del Ecclesia
Categoria:Sanctos
Categoria:Archiepiscopos
Categoria:Theologos christian